รัฐบาลไทย-ข่าวทำเนียบรัฐบาล-กรมควบคุมโรค เตือนผู้ปกครองช่วงอยู่บ้านเพื่อลดการติดเชื้อโควิด 19 ควรดูแลบุตรหลานอย่างใกล้ชิด ระมัดระวังไม่ให้เด็กเข้าถึงแหล่งน้ำตามลำพัง เพื่อป้องกันเด็กจมน้ำ [กระทรวงสาธารณสุข]
วันพฤหัสบดีที่ 21 พฤษภาคม 2563
กรมควบคุมโรค เตือนผู้ปกครองช่วงอยู่บ้านเพื่อลดการติดเชื้อโควิด 19 ควรดูแลบุตรหลานอย่างใกล้ชิด ระมัดระวังไม่ให้เด็กเข้าถึงแหล่งน้ําตามลําพัง เพื่อป้องกันเด็กจมน้ํา [กระทรวงสาธารณสุข]
กรมควบคุมโรค เตือนผู้ปกครองช่วงอยู่บ้านเพื่อลดการติดเชื้อโควิด 19 ควรดูแลบุตรหลานอย่างใกล้ชิด ระมัดระวังไม่ให้เด็กเข้าถึงแหล่งน้ําตามลําพัง เพื่อป้องกันเด็กจมน้ํา
กรมควบคุมโรค กระทรวงสาธารณสุข เตือนผู้ปกครองช่วงอยู่บ้านเพื่อลดการติดเชื้อโควิด 19 ซึ่งสภาพอากาศช่วงนี้ร้อนจัด อาจมีการทําสถานที่ให้เด็กเล่นน้ําชั่วคราวขึ้นหรือพาไปตามแหล่งน้ําธรรมชาติ ผู้ปกครองควรดูแลอย่างใกล้ชิด ระมัดระวังไม่ให้เด็กเข้าถึงแหล่งน้ําตามลําพัง เพื่อไม่ให้เกิดอุบัติเหตุเด็กตกน้ําหรือจมน้ําเสียชีวิต
วันนี้ (21 พฤษภาคม 2563) นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค กล่าวว่า แม้ว่าในช่วงนี้จะเข้าฤดูฝนแล้ว แต่สภาพอากาศในประเทศไทยยังคงร้อนจัด ประกอบกับเป็นช่วงที่ประชาชนหยุดอยู่บ้านเพื่อลดการติดเชื้อโควิด 19 และเป็นช่วงเด็กปิดเทอม ซึ่งอาจมีการทําสถานที่ให้เด็กเล่นน้ําชั่วคราวในบ้านขึ้น เช่น เปิดน้ําใส่สระยาง ถังน้ํา กะละมัง หรือพาไปเล่นน้ําตามแหล่งน้ําธรรมชาติ เช่น แม่น้ํา คลอง บึง นั้น กรมควบคุมโรค ขอเตือนผู้ปกครองควรดูแลบุตรหลานอย่างใกล้ชิด ไม่ปล่อยให้เด็กเข้าถึงแหล่งน้ําตามลําพัง โดยเฉพาะในห้องน้ํา ควรให้เด็กอยู่ในสายตาตลอดเวลา เพื่อป้องกันเด็กจมน้ําเสียชีวิตได้ เนื่องจากแหล่งน้ําเป็นสถานที่ดึงดูดความสนใจของเด็กๆ ซึ่งเด็กสามารถจมน้ําได้อย่างรวดเร็ว และเสียชีวิตค่อนข้างสูง
จากข้อมูลการเฝ้าระวังข่าวจากเครือข่ายในพื้นที่และสื่อในเบื้องต้น โดยกองป้องกันการบาดเจ็บ กรมควบคุมโรค พบว่า ตั้งแต่วันที่ 1 มกราคม - 19 พฤษภาคม 2563 พบเหตุการณ์เด็กอายุต่ํากว่า 15 ปี จมน้ําถึง 39 เหตุการณ์ มีเด็กเสียชีวิต 35 ราย ไม่เสียชีวิต 15 ราย โดยเด็กอายุ 5-14 ปี จมน้ําเสียชีวิตมากที่สุด เพศชายจมน้ํามากกว่าเพศหญิงเกือบ 2 เท่าตัว ที่น่าสนใจคือเกิดเหตุเด็กเล็กอายุต่ํากว่า 5 ปี ซึ่งต้องอยู่ในความดูแลอย่างใกล้ชิดของผู้ปกครองจมน้ําเสียชีวิตถึง 9 คน สําหรับสถานที่ที่เด็กเสี่ยงจมน้ํามากที่สุด ดังนี้ ในเด็กอายุต่ํากว่า 5 ปี ได้แก่ อ่างอาบน้ํา ถังน้ํา กะละมังบ่อเลี้ยงปลา สระน้ํารอบบ้าน และเด็กอายุ 5-14 ปี ได้แก่ สระน้ํา คลองชลประทาน อ่างเก็บน้ํา คลอง แม่น้ํา สระว่ายน้ํา ทะเล เป็นต้น
นายแพทย์สุวรรณชัย กล่าวต่อไปว่า สําหรับวิธีการป้องกันอุบัติเหตุเด็กจมน้ํา ผู้ปกครองควรจัดการแหล่งน้ําในบ้านให้ปลอดภัย ดังนี้ 1.ติดตั้งกลอนล็อคประตูห้องน้ําให้อยู่สูงที่เด็กไม่สามารถเปิดเองได้ 2.เทน้ําในถังน้ําหรือในภาชนะทิ้งทุกครั้ง หลังใช้งาน 3.คว่ําสระยางหรือภาชนะเพื่อไม่ให้มีน้ําขัง 4.จัดพื้นที่เล่นที่ปลอดภัย/คอกกั้นเด็กที่ไม่ใกล้แหล่งน้ําให้แก่เด็กอายุต่ํากว่า 2 ปี 5.กั้นเด็กออกจากแหล่งน้ําเพื่อไม่ให้เด็กเข้าถึงแหล่งน้ําตามลําพัง เช่น รั้วรอบแหล่งน้ํา ปิดคลุมสระน้ําและยกบันไดออกหลังการใช้งาน 6.เด็กต้องอยู่ในสายตาผู้ดูแล/ผู้ปกครองตลอดเวลาและไม่ควรให้เด็กอยู่ตามลําพังกับพี่ที่อายุต่ํากว่า 20 ปี 7.สอนวิธีการป้องกันการจมน้ําแบบปลอดภัย โดยยึดหลัก “อย่าใกล้ อย่าเก็บ อย่าก้ม” ให้เด็กเล็กอายุต่ํากว่า 5 ปี โดยไม่เข้าใกล้แหล่งน้ํา ไม่เก็บของที่อยู่ในน้ํา ไม่ก้มหรือชะโงกลงไปในน้ํา
นอกจากนี้ ในกรณีสระว่ายน้ําที่ใช้ร่วมกัน เช่น ในคอนโด สนามกีฬา สระเอกชน ควรมีรั้วรอบสระว่ายน้ําทั้ง4 ด้าน และติดตั้งสัญญาณเตือนเพื่อแจ้งเตือนหากมีคนแอบเข้าไปใช้สระว่ายน้ํา รวมทั้งต้องมีเจ้าหน้าที่ที่มีความเชี่ยวชาญดูแลความปลอดภัยตลอดเวลาที่มีผู้มาใช้บริการและขณะใช้บริการต้องสวมใส่หน้ากากอนามัยจนกว่าจะถึงสระว่ายน้ําและเก็บไว้ในถุงสะอาด จากนั้นให้นํามาสวมใส่อีกครั้งเมื่อขึ้นจากสระว่ายน้ําแล้ว ห้ามบ้วนน้ําลาย ปัสสาวะ หรือสั่งน้ํามูกลงในน้ําเป็นอันขาด ห้ามพูดคุยเล่นกับเพื่อน และเว้นระยะห่างระหว่างกัน 1-2 เมตร
สําหรับในชุมชน ทุกภาคส่วนควรให้ความร่วมมือในการดําเนินงาน เช่น ให้ความรู้เด็กและผู้ปกครองในการป้องกันการจมน้ํา ร่วมสํารวจแหล่งน้ําเสี่ยง จัดการแหล่งน้ําให้ปลอดภัย เช่น การติดตั้งรั้วกั้น ป้ายเตือน และอุปกรณ์ช่วยคนตกน้ําไว้บริเวณแหล่งน้ํา สอบถามข้อมูลได้ที่สายด่วนกรมควบคุมโรค โทร.1422
****************************************
ข้อมูลจาก : กองป้องกันการบาดเจ็บ กรมควบคุมโรค
วันที่ 21 พฤษภาคม 2563